b"\n_START_ARTICLE_\nCharles Leclerc\n_START_SECTION_\nVida personal\n_START_PARAGRAPH_\nLeclerc era un amic d'inf\xc3\xa0ncia de Jules Bianchi i va comen\xc3\xa7ar al karting a la pista on treballava el pare de Bianchi a Brinh\xc3\xb2la. Com Jules, Leclerc es va unir a l'empresa de gesti\xc3\xb3 All Road Management, encap\xc3\xa7alada per Nicolas Todt._NEWLINE_El seu pare, Herve Leclerc, va ser pilot en la seva joventut, i va morir al juny de 2017 a causa d'una malaltia. Els seus germans, Lorenzo i Arthur, tamb\xc3\xa9 es van dedicar a la competici\xc3\xb3.\n_START_SECTION_\nKarting\n_START_PARAGRAPH_\nNascut a M\xc3\xb2naco, Leclerc va comen\xc3\xa7ar la seva carrera de karting l'any 2005, guanyant el Campionat PACA de Fran\xc3\xa7a els anys 2005, 2006 i 2008. L'any 2009 es va convertir en campi\xc3\xb3 de cadets del campionat franc\xc3\xa8s abans d'ascendir a la KF3 el 2010, on va guanyar la Copa Kart Junior de M\xc3\xb2naco. Va continuar a la classe KF3 pel 2011, guanyant aquesta categoria del Campionat Mundial de Karting, entre altres t\xc3\xadtols. Durant aquest any, Leclerc es va convertir en membre de la companyia ARM._NEWLINE_Leclerc va guanyar a la categoria KF2 l'any 2012 amb l'equip d'ART Grand Prix, guanyador del t\xc3\xadtol WSK Euro Series, aix\xc3\xad com segon al Campionat Europeu KF2 de CIK-FIA i en el Campionat Mundial de Karting Sub18 de CIK-FIA._NEWLINE_En el seu \xc3\xbaltim any de karting, el 2013, Leclerc va obtenir la sisena posici\xc3\xb3 en el Campionat d'Europa KZ de CIK-FIA i va acabar segon en el Campionat Mundial KZ de CIK-FIA, darrere de l'actual pilot del Red Bull Racing, Max Verstappen.\n_START_SECTION_\nF\xc3\xb3rmula Renault 2.0\n_START_PARAGRAPH_\nLeclerc va debutar en els monoplazas l'any 2014, corrent en el campionat de F\xc3\xb3rmula Renault 2.0 Alps per a l'equip brit\xc3\xa0nic Fortec Motorsports. Durant la temporada, va aconseguir set podis, incloent una doble vict\xc3\xb2ria a Monza, per acabar segon en el campionat darrere de Nyck de Vries. Leclerc tamb\xc3\xa9 va guanyar el t\xc3\xadtol de Millor pilot novell a l'\xc3\xbaltima carrera de la temporada a Xer\xc3\xa8s, acabant per davant de l'adolescent rus Matevos Isaakyan._NEWLINE_Leclerc tamb\xc3\xa9 va participar en una temporada parcial de l'Eurocopa de F\xc3\xb3rmula Renault 2.0 amb Fortec com a pilot convidat. En les sis carreres que va disputar, va acabar tres vegades en el podi, ocupant el segon lloc al circuit de N\xc3\xbcrburgring, seguit d'un parell de segons llocs a Hungaroring.\n_START_SECTION_\nCampionat Europeu de F\xc3\xb3rmula 3 de la FIA\n_START_PARAGRAPH_\nLeclerc va debutar a F\xc3\xb3rmula 3 l'any 2015, competint en el Campionat Europeu de F\xc3\xb3rmula 3. A la primera ronda de la temporada, a circuit de Silverstone, Leclerc va acabar  12\xc2\xb0, 2\xc2\xb0 i 1\xc2\xb0 en les tres carreres, respectivament. Va obtenir la seva segona vict\xc3\xb2ria en la seg\xc3\xbcent ronda a Hockenheimring, guanyant la tercera carrera, a m\xc3\xa9s d'obtenir dos podis en les dues primeres carreres. Leclerc va guanyar la seva tercer carrera en la primera de Spa-Francorchamps que li va fer prendre la davantera en el campionat._NEWLINE_Despr\xc3\xa9s d'aquesta data els resultats van decaure; no va pujar m\xc3\xa9s al podi des de la 7 cursa; per\xc3\xb2 aix\xc3\xb2 no li va impedir guanyar el Campionat de Noven\xc3\xa7ans.\n_START_SECTION_\nGP3 S\xc3\xa8ries\n_START_PARAGRAPH_\nAl desembre del 2015, Leclerc va participar en les proves de postemporada amb els equips ART Grand Prix i Arden International. Al febrer de 2016, Nyck de Vries va confirmar que Leclerc correria en la temporada 2016. ART va signar amb Leclerc la setmana seg\xc3\xbcent._NEWLINE_El monegasc finalment es consagraria campi\xc3\xb3 amb un avantatge de 25 punts sobre el segon, Alexander Albon, amb un total de 3 vict\xc3\xb2ries.\n_START_SECTION_\nCampionat de F\xc3\xb3rmula 2 de la FIA\n_START_PARAGRAPH_\nLeclerc va disputar la temporada 2017 del Campionat de F\xc3\xb3rmula 2, successora de les GP2 S\xc3\xa8ries, amb l'equip Prema. Va guanyar 2 de les 4 primeres carreres del torneig, per\xc3\xb2 va tenir un doble abandonament a les curses del Principat de M\xc3\xb2naco. Despr\xc3\xa9s d'aix\xc3\xb2, va tornar a guanyar a les carreres llargues de Bak\xc3\xba, Spielberg i Silverstone. _NEWLINE_A l'octubre es va consagrar campi\xc3\xb3 despr\xc3\xa9s de guanyar la carrera n\xc3\xbamero 19 de la temporada, sumant la seva sisena vict\xc3\xb2ria, mancant disputar-se encara tres carreres.\n_START_SECTION_\nF\xc3\xb3rmula 1\n_START_PARAGRAPH_\nAl mar\xc3\xa7 del 2016, es va anunciar que Leclerc seria un dels dos conductors de l'Acad\xc3\xa8mia de Pilots Ferrari i que seria pilot de desenvolupament per Haas F1 Team i la Scuderia Ferrari. Com a part del seu paper com a pilot de desenvolupament, Leclerc va participar en la sessi\xc3\xb3 de pr\xc3\xa0ctiques de 4 GGPP de la temporada._NEWLINE_Al setembre de l'any seg\xc3\xbcent es va confirmar que el monegasc reempla\xc3\xa7aria a Marcus Ericsson a Sauber en els lliures de Mal\xc3\xa0isia, Estats Units, M\xc3\xa8xic i Brasil.\n_START_SECTION_\nSauber (2017-2018)\n_START_PARAGRAPH_\nDespr\xc3\xa9s de finalitzar la temporada 2017 de F\xc3\xb3rmula 1, es va donar a con\xc3\xa8ixer l'associaci\xc3\xb3 de la companyia italiana Alfa Romeo amb l'equip Sauber, i pocs dies despr\xc3\xa9s es va presentar el monopla\xc3\xa7a de la temporada 2018, al costat dels seus dos propers pilots: Marcus Ericsson i Charles Leclerc, aquest reempla\xc3\xa7ant a Pascal Wehrlein._NEWLINE_Amb un gran inici en la temporada, Charles va aconseguir en tan sols 8 carreres igualar al seu company Marcus Ericsson en punts (considerant que aquest portava 83 carreres, mentre Leclerc 8). A causa d'aix\xc3\xb2 i entre altres coses (com arribar a la Q3 i qualificant com 8\xc2\xb0 a Fran\xc3\xa7a o la seva 6\xc2\xb0 lloc a Azerbaidjan), els rumors apunten a una arribada a la Scuderia Ferrari._NEWLINE_Va tornar a sumar al Red Bull Ring, en un 9-10 de Sauber, que no puntuava amb els seus dos pilots des d'inicis de la temporada del 2015.\n_START_SECTION_\nFerrari (2019)\n_START_PARAGRAPH_\nAl setembre de 2018, es va confirmar que Leclerc seria company de Sebastian Vettel i substitut de Kimi Raikkonen a la Scuderia Ferrari a partir de 2019. Quan aix\xc3\xb2 succeeixi, es convertir\xc3\xa0 en el segon pilot m\xc3\xa9s jove a c\xc3\xb3rrer amb Ferrari, nom\xc3\xa9s darrere de Ricardo Rodr\xc3\xadguez, que ho va fer amb menys de 20 anys la temporada  1961. L'u de septembre de 2019 el pilot monegasc va conseguir la seva primera vict\xc3\xb2ria a F\xc3\xb3rmula 1 amb la Scuderia Ferrari al tra\xc3\xa7at de Spa-Francorchamps, victoria que no es va poder celebrar degudament ja que en aquell mateix cap de setmana es va lamentar la p\xc3\xa8rdua del pilot de F2 Anthoine Hubert. Una setmana seg\xc3\xbcent va conseguir la seva segona vict\xc3\xb2ria a casa de Ferrari, en el tra\xc3\xa7at itali\xc3\xa0 de Monza."